Hello from Mars

Hello from Mars (no angļu valodas — Sveiciens no Marsa) ir latviešu grupas F.L.Y. izpildītā dziesma, ar kuru viņi uzvarēja 2003. gada Eirodziesmā. Dziesmas mūzikas un teksta autori ir grupas dalībnieki Mārtiņš Freimanis un Lauris Reiniks. Eirovīzijas finālā tā ierindojās 24. vietā ar 5 punktiem.

 Informācija par dziesmu 
Dziesmas teksts ir angļu valodā un stāsta par mīlestības stāstu, kurā pāris atceras par to, kā viņi tikušies. Dziesmas teksts ir diezgan neskaidrs, taču pamattēma ir mīlestības un sapņu motīvi.

 2003. gada Eirovīzijas dziesmu konkurss 

 Eirodziesma 2003 
Dziesma "Hello from Mars" piedalījās 2003. gada Eirodziesmā, kas notika  Ventspils Olimpiskajā centrā. Konkursā piedalījās 15 dziesmas, kas tika atlasītas no 57 iesūtītajām dziesmām.
Uzvarētājs tika noteikts divās kārtās – pirmajā kārtā labākās dziesmas iekļuva superfinālā, kur "Hello from Mars" ieguva visvairāk skatītāju balsu un kļuva par Latvijas pārstāvi 2003. gada Eirovīzijas dziesmu konkursā.

 Eirovīzijas dziesmu konkurss 
Kā iepriekšējā gada uzvarētāja valsts, Latvija automātiski kvalificējās konkursa finālam Rīgā. "Hello from Mars" tika izpildīta 21. pozīcijā konkursa finālā , sekojot Polijas pārstāvim un pirms Beļģijas dziesmas.

Balsošanas rezultātā dziesma ierindojās 24. vietā ar 5 punktiem. Visus punktus dziesmai piešķīra Igaunija. Šis rezultāts bija viens no zemākajiem uzņemošās valsts rezultātiem Eirovīzijas vēsturē.

 Atsauces 

 Ārējās saites 
 Dziesmas teksts
 Priekšnesums nacionālajā atlasē Youtube
 Priekšnesums Eirovīzijas dziesmu konkursā Youtube

Kategorija:2003. gada singli
Kategorija:Latvijas Eirovīzijas dziesmu konkursa dziesmas
Kategorija:2003. gada Eirovīzijas dziesmu konkursa dziesmas